Diari Oficial de la Generalitat Valenciana


Sumari del DOGV 4143, del 07-12-2001 (2001/11265)

Informació pública del programa d'actuació integrada per al desenvolupament de la unitat d'execució número 2 del pla especial d'ordenació del passeig marítim a l'illa de l'Antic Balneari de les Arenes presentada per la mercantil H. Santos D., SA.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4143

Data del DOGV
:   07-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11882


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució número 2 del pla especial d'ordenació del passeig marítim a l'illa de l'Antic Balneari de les Arenes presentada per la mercantil H. Santos D., SA. [2001/Q11548]
  
L'Alcaldia, mitjançant la Resolució número U-6631, de data 6 de novembre de 2001, va adoptar l'acord següent:
  
«Vista l'alternativa tècnica de programa d'actuació integrada presentada per la mercantil H. Santos D., SA, els informes emesos pels Serveis de Planejament, Projectes d'Infraestructura, Servei de Patrimoni i de Gestió Urbanística, així com l'Acord de la Comissió de Govern, de data de 25 de maig de 2001, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
Sotmetre a informació pública, pel termini de 20 dies hàbils ?amb l'efecte suspensiu de llicències prescrit en l'article 57 de la Llei Reguladora de l'Activitat Urbanística, i 152.3 del Reglament de Planejament?, mitjançant anuncis en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per H. Santos D., SA, en data de 9 de maig de 2001, per al desenvolupament del programa d'actuació integrada de la unitat d'execució 2 del pla especial d'ordenació del passeig marítim a l'illa de l'Antic Balneari de les Arenes, comprensiva d'estudi de detall i avantprojecte d'urbanització.
  
En aquest termini, comptador des de la publicació de l'anunci d'exposició pública en el Diari Oficial de la Generalitat Valenciana, es podran presentar al Servei Municipal de Planejament (avinguda d'Aragó, 35), tant al·legacions com alternatives tècniques que pretenguen competir amb l'exposada al públic. El termini es prorrogarà per 20 dies addicionals si en els 10 primers d'informació pública alguna persona, amb la prestació de caució per un import de 500.000 pessetes, es compromet a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es farà el següent dia hàbil a l'acabament d'aquest termini, tret que siga dissabte, en aquest cas es traslladarà al següent dia hàbil. Totes les actuacions podran ser objecte de consulta i d'al·legació per les persones interessades durant els 10 dies següents a l'acte d'obertura de pliques; així mateix durant tot el procediment podran ser objecte de consulta pública al Servei de Planejament, les al·legacions i alternatives tècniques que s'hi presenten.
  
A l'efecte establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa constar que, segons les dades proporcionades per la Gerència Territorial del Cadastre, la parcel·la amb referència 0321103 no figura a la base de dades cadastral i s'ignora, per tant, la persona interessada en el procediment i el domicili fiscal on s'ha d'enviar l'avís a què fa referència l'article 46.3 de la Llei Reguladora de l'Activitat Urbanística».